# Ruth Adler

Ruth Margaret Adler, nascuda Oppenheimer, (1 d'octubre de 1944 – 18 de febrer de 1994) va ser una feminista, responsable de diverses campanyes en favor dels drets humans i responsable d'incidència en el benestar de la infancia. Va ser la fundadora de l'oficina d'Amnistia Internacional a Escòcia el 1991. Va ser membre fundadora de la Scottish Women's Aid el 1974, membre de la regió de Lothian en el Children's Panel i va ajudar a establir el Centre Escocès per al Dret de la Infància.

## Biografia

Els pares de Ruth, Charlotte i Rudolf Oppenheimer van arribar des d'Alemanya al Regne Unit com a refugiats en els anys 30. Ruth va néixer a Devon on el seu pare havia estat destinat durant la guerra.
Estudià Filosofia, Polítiques i Econòmiques a Somerville College, Oxford i va fer un màster en Filosofia a la Universitat de Londres. En els anys 60 es va mudar a Escòcia amb el seu marit i fills i es va convertir en tutora a temps parcial en el Departament de Filosofia de la Universitat d'Edimburg durant anys, fins que va obtenir el doctorat en Dret. Després va col·laborar amb MacCormickl a traduir de l'alemany a l'anglès obres del txec d'Ota Weinberger i de l'alemany de Robert Alexy i Guenter Teubner, filòsofs legals.
Mentre treballava al Centre Escocès de Drets de la Infància, va crear la primera base de dades exhaustiva de dret de la infància a Escòcia. Va ser magistrada i jutja de pau. De 1987 a 1991 va ser la responsable d'investigar les queixes contra advocats com a Ajudant a l'Observador Laic per a Escòcia.
Sent membre destacada de la comunitat jueva d'Edimburg va ser editora de l'Edinburgh Star. A més va ser presidenta i secretària de la Societat Literària Jueva d'Edimburg.

## Treballs

El tema de la seva tesi va ser Legal intervention in the lives of children. Va ser publicat com a llibre en 1985 amb el títol Taking Juvenile Justice Seriously.

## Llegat

L'obituari d'Adler en The Independent descriu les seves tres passions:
| « | La seva vida va estar conduïda per les seves tres passions: la justícia, la infantesa i la seva família. Per tot això usà la seva formidable intel·ligència, energia incansable, extraordinària determinació i, sobretot, el seu esperit generós i bondat amorosa. Aquestes passions van tocar les vides d'incomptables persones | » |
Hi ha una placa dedicada al jardí de la guarderia de la Universitat d'Edimburg.
L'Escola de Dret a la Universitat d'Edimburg patrocina una conferència anual de Ruth Adler sobre els drets humans. Entre els ponents destacats es troben Shami Chakrabarti (2016); Stephen Sedley (2015); Christopher McCrudden (2013), i Conor Gearty (2009).
El premi Ruth Adler es lliura anualment al millor estudiant del curs ordinari de Pensament Legal Crític.

## Referències

* ↑ «Inspirational Women's Day». www.amnesty.org.uk. [Consulta: 9 juny 2017].
* ↑ «RuthAdler» (en anglès). Jewish Studies. Arxivat de l'original el 2019-03-30. [Consulta: 16 gener 2020].
* ↑ Ewan, Elizabeth L.; Innes; Reynolds; Pipes The Biographical Dictionary of Scottish Women (en anglès). Edinburgh University Press, 8 de març de 2006. ISBN 9780748626601.
* ↑ «HISTORY - Page 1» (en anglès). www.edinburghstar.info. Arxivat de l'original el 2018-12-11. [Consulta: 9 juny 2017].
* ↑ «Obituary: Ruth Adler». , 26-02-1994.
* ↑ «Rights, interests and reasoning in juvenile justice» (en anglès). Edinburgh Research Archive, 1983.
* ↑ Taking juvenile justice seriously. Scottish Academic Press, 1985. ISBN 9780707304663. OCLC 13487989.
* ↑ «Ruth Margaret Adler | Mapping Memorials to Women in Scotland» (en anglès). womenofscotland.org.uk. Arxivat de l'original el 2018-12-11. [Consulta: 9 juny 2017].
* ↑ «Global Justice Academy» (en anglès). www.globaljusticeacademy.ed.ac.uk. Arxivat de l'original el 2017-03-24. [Consulta: 9 juny 2017].
* ↑ «Event: Sir Stephen Sedley’s Ruth Adler Memorial Lecture, Edinburgh University». UK Constitutional Law Association, 14-05-2015. [Consulta: 9 juny 2017].
* ↑ «Ruth Adler Prize Edinburgh Law School» (en anglès). www.law.ed.ac.uk. Arxivat de l'original el 15 de gener de 2018. [Consulta: 9 juny 2017].